NaiveNeuron/SloPal huggingface dataset:
Kaščáková, Renáta, poslankyňa NR SR (2016-06-15):
Ďakujem. Vo svojom príspevku ste povedali, že sa tu naprieč politickým spektrom vieme zhodnúť na množstve vecí. S tým sa dá, samozrejme, súhlasiť. Aj v iných príspevkoch som počula teda volanie po systémových zmenách a tak ďalej. A v tejto súvislosti by som chcela povedať, že veľmi súhlasím s tým, čo povedal pán Dostál. Keby sa tu za tie celé dlhé roky proste lepšie hospodárilo, nepoviem rovno, že nekradlo, a nebudem opakovať prípady typu predražené sifóny, ale keby sa lepšie hospodárilo a keby sa nejakým spôsobom kontrolovali financie, tak si myslím, že tie vnútorné zdroje by sa našli. Ja len veľkou námatkou pripomeniem napríklad zmluvy za audítorské služby, ktoré sme objavili v súvislosti s ministerstvom školstva, ktoré boli porobené s rôznymi audítorskými poradenskými firmami ako KPMG, PricewaterhouseCoopers alebo Deloitte advisory, to sú firmy, ktoré poskytovali ministerstvu školstva poradenské služby za milióny eur. Keď som to námatkovo zrátala, tak mi to vyšlo za možno 8,5 mil. eur, a to som ešte nebola pri všetkých zmluvách. To znamená, že peniaze na rôzne služby poradenstva a iné veci sa nájdu a potom možno chýbajú zdroje na to, na čo je to najdôležitejšie, a to je práve na tie systémové zmeny, o ktorých tu hovoríme. Takže odbornú obec by som možno nabádala týmto, aby sa zamerala na kontrolu rozpočtu na verejné zdroje, ktoré máme v ministerstve školstva a na hľadanie rezerv, ktoré tam bezpochyby sú, len ich treba nájsť.
Pellegrini, Peter, podpredseda NR SR (2020-04-29):
Ďakujem pekne. Na vaše vystúpenie traja páni poslanci. Ako prvý, pán podpredseda Šeliga, nech sa páči.
Laššáková, Jana, podpredsedníčka NR SR (2013-06-27):
Ďakujem, pán podpredseda vlády. V poradí druhú otázku položil pán poslanec Jozef Mihál podpredsedovi vlády a ministrovi financií Petrovi Kažimírovi. Vzhľadom na to, že pán poslanec tu nie je, nebude sa na jeho otázku odpovedať. Tretiu otázku opäť položil pán poslanec Mihál ministrovi práce, sociálnych vecí a rodiny Slovenskej republiky Jánovi Richterovi, nie je tu prítomný, nebude sa na jeho otázku odpovedať. V poradí štvrtú otázku položil pán poslanec Pavol Zajac ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Vážený pán minister, ako je napĺňaný harmonogram výstavby pokračovanie Nábrežnej komunikácie Prešov? Bude dodržaný termín ukončenia výstavby, ktorý je uvedený v zmluve o dielo?“ Nech sa páči, pán minister, poprosím vás o odpoveď, ako aj o oznámenie ukončenia odpovede, máte slovo.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 1 proti, 68 sa zdržalo. Národná rada schválila vládny návrh zákona o uznávaní a výkone rozhodnutí o peňažnej sankcii v Európskej únii. Budeme hlasovať v druhom čítaní o vládnom návrhu zákona o Obchodnom vestníku, tlač 280. Poprosím pani poslankyňu Janu Laššákovú, aby uviedla hlasovanie. (Hlasovanie o vládnom návrhu zákona o Obchodnom vestníku a o zmene a doplnení niektorých zákonov , tlač 280.)
Čepček, Martin, poslanec NR SR (2022-10-25):
Ďakujem pekne, vážení kolegovia, vážené kolegyne, chcem poďakovať všetkým poslancom Národnej rady, ktorí sa cítia byť sociálni alebo sú sociálni demokrati, alebo ako to nazvať, to je jedno, ktorí hlasovali za tento návrh zákona. Tento návrh zákona má nejakým spôsobom aspoň malou čiastkou zvýhodniť vdovy, ktoré dochovali jedno dieťa, a po dovŕšení, teda deti, keď dovŕšili vek dospelosti, tak im bol prestaný teda vydávať vdovský dôchodok. Ale opäť ho mohli poberať až v istom veku. Čo sa týka vdov, ktoré vychovali tri a viacej detí, je to nepretržite. Vdovy a vdovci, ktorí vychovali dve deti, je to od 52 rokov veku. A ja som spravil takú drobnú úpravu, že aj vdovy a vdovci, ktorí vychovali jedno dieťa, by tento vdovský dôchodok poberali opätovne od päťdesiatehosiedmeho roku života. Takže toto je taká drobná zmena, ktorá si, myslím, že vdovám a vdovcom, ktorých nie je málo, nejakým zásadným spôsobom pomôže. Ďakujem.
Figeľ, Ján, podpredseda NR SR (2014-05-16):
Nech sa páči, s reakciou Peter Gaži.
M. Záhumenský, poslanec: (2010-01-20):
Ak hovoríte o nejakom divadielku pre občanov, tak si musíte spomenúť na vaše predstavenie, keď ste prijali 22 sociálnych zákonov, ktoré ste hneď po voľbách zrušili. To bolo také nádherné predstavenie, že si myslím, že mali by s ním problém zahrať ho aj v Slovenskom národnom divadle. Toto bolo iné divadlo a tých divadiel vy ste predviedli viacej, teda pre občanov. Občania si ich pamätajú a máte z toho strach, že idú ďalšie voľby a že si stále ešte občania pamätajú tie vaše divadlá, ktoré ste tu predvádzali počas ôsmich rokov. A kritizujete to, že sa pripravuje takýto návrh pre budúcu vládu, tak ja osobne si myslím, že to je najlepšie riešenie. Budúca vláda po voľbách bude môcť nová vládna koalícia pracovať i so zníženým počtom ministerstiev a bude môcť kreovať novú vládu už na zúženej štátnej správe. Myslím si, že je to úspora času a tento čas sa dá využiť na prípravu, inštitucionálnu prípravu nových rezortov. A bolo by asi najlepšie, keby sa vždy pripravovali takéto opatrenia pre ďalšiu vládu. Počas štyroch rokov vládnutia by vznikol len chaos, ak by došlo vtedy k redukcii takýchto významných ústredných orgánov štátnej správy. A keď hovoríte o poľnohospodárstve ako o najväčšom znečisťovateľovi, tak poľnohospodárstvo práve najviac prispieva k ochrane životného prostredia. Ďakujem.
Laurenčík, Milan, podpredseda NR SR (2020-04-23):
Pán poslanec Kotleba.
Zimenová, Zuzana, poslankyňa NR SR (2018-03-26):
Ďakujem pekne kolegyni Simone Petrík, ktorá to výborne zhrnula. Mám len jednu drobnú poznámočku, nedá mi to nepovedať, lebo sa snažím, aby to bolo vždy korektne spomenuté. Nebola som členkou strany SIEŤ, takže som z nej nemohla vystúpiť. Avšak hneď po voľbách som avizovala ako prvá náhradníčka pod čiarou, že nebudem podporovať túto vládu v prípade, keď sa dostanem do parlamentu. Takže pre všetkých ešte raz. Ďakujem.
Kočiš, Eduard, poslanec NR SR (2021-07-01):
Ďakujem pekne za slovo, pán predsedajúci. Čelní predstavitelia vlády, čelní predstavitelia v tomto prípade ministerstva financií nás tu prišli presviedčať o tom, že iba táto zlá opozícia spôsobila to, že na Slovensku je príliš vysoká a príliš veľká nedôvera voči vakcinácii, voči vakcínam ako takým, ale v žiadnom prípade s týmto nejakým jednoduchým pohľadom na túto problematiku nemôžem súhlasiť, pretože táto vláda už vyskúšala naozaj všetko. Vyskúšala hercov, vyskúšala športovcov, vyskúšala politikov, vyskúšala kadejaké organizácie, ktoré by mali túto vakcinačnú stratégiu propagovať, ale stal sa pravý opak. Keď raz je v spoločnosti voči vláde tak vysoká nedôvera, ako momentálne v Slovenskej republike nedôvera je, či už voči bývalému premiérovi, terajšiemu ministrovi financií alebo celkovej vláde ako inštitúcii, tak nemôže táto vláda urobiť naozaj nič iné, iba zvrtnúť a preklopiť sa do obyčajného chaosu, do obyčajného bulváru, do obyčajnej šou, akou bude táto „vakcinačná lotéria“. Televízne programy, ktoré by mali túto vakcinačnú lotériu alebo vakcinačné bonusy propagovať, denníky, týždenníky, médiá, ktoré budú neustále omieľať jednu pesničku, dones dedka, dones babku, zachrániš život. Jednoducho to už je tak hraničiace ako až s nezdravým rozumom, že toto sa už nedá pomenovať nejako inak, iba obyčajné a prachsprosté šarlatánstvo. Tridsať, 50, 90 to budú nové miery modeliek asi v Slovenskej republike namiesto 90, 60, 90.
Senko, Ján, poslanec NR SR (2013-06-21):
Ďakujem za slovo, pani podpredsedníčka. V rozprave vystúpili dvaja poslanci, bol podaný jeden procedurálny a jeden pozmeňujúci návrh. Pani poslankyňa Vášáryová navrhla vrátiť návrh zákona navrhovateľovi na dopracovanie.
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 133 poslancov, za 52, proti 24, zdržalo sa 55, 2 nehlasovali. Konštatujem, že Národná rada sa uzniesla, že tento návrh zákona, teda nebude pokračovať v rokovaní o tomto návrhu zákona . Ďalej prosím povereného člena výboru pre pôdohospodárstvo a životné prostredie pána poslanca Jána Mičovského, aby uviedol hlasovanie v prvom čítaní o návrhu poslancov Fecka a Pročka na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 1384, bod 57 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Fecka a Jozefa Pročka na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 1384.)
Kažimír, Peter, podpredseda vlády a minister financií SR (2018-10-18):
Ďakujem. Návrh zákona upravuje základné pravidlá riešenia sporov týkajúcich sa zdanenia, ktorých zámerom je najmä zamedzenie dvojitého zdanenia a zachovanie s tým súvisiacich práv dotknutých daňových subjektov. Prípadné spory môžu vzniknúť na základe zmluvy o zamedzení dvojitého zdanenia s členskými štátmi alebo tretími štátmi, alebo na základe arbitrážneho dohovoru. Konanie o zamedzení dvojitého zdanenia podľa jednotlivých častí zákona začína vždy na základe žiadosti dotknutého daňového subjektu. Každý spor môžu zainteresované štáty vyriešiť vzájomnou dohodou. Ak k vzájomnej dohode nedôjde, dotknutý daňový subjekt môže podľa nastavených pravidiel využiť možnosť vyriešenia sporu prostredníctvom poradnej komisie zloženej z nezávislých expertov. Zefektívnením existujúcich pravidiel riešenia sporov dôjde k účinnému zamedzeniu dvojitého zdanenia, čím sa zvýši úroveň dodržiavania medzinárodných záväzkov zo strany členských a zmluvných štátov a posilní sa celková dôvera verejnosti, občanov a daňových subjektov v spravodlivosť a spoľahlivosť daňových systémov. Ďakujem.
Kmec, Peter, poslanec NR SR (2021-09-29):
Ďakujem, pán predsedajúci. Vážený pán poslanec Šeliga, ja som si z vystúpenia pána generálneho prokurátora zobral jasné posolstvo, že všetci sme si pred zákonom rovní, a to posolstvo je taktiež, že stíhajme, súďme, ale jednoznačne zákonným spôsobom. Ak sa na špeciálnej prokuratúre dejú nezákonnosti, je povinnosťou generálneho prokurátora konať. Taktiež ak dôjde k hrubému porušovaniu zákonných postupov voči obvineným, je opäť povinnosťou generálneho prokurátora konať. Z vášho vystúpenia, naopak, mám pocit, že vítate, že nám tu behajú nejakí politickí inkvizítori, ktorí vôbec, ale vôbec nepochopili, čo je to právny štát. Vy ste si najprv vlastne na námestiach nadizajnovali tú svoju pravdu a teraz chcete, aby všetci len tancovali, ako vy pískate. A generálny prokurátor vám len hovorí iba to, že na tieto hry vám neskočí. To, čo aj generálny prokurátor povedal, že je veľmi dôležitá odborná diskusia k takým témam, ako je zrušenie paragrafu č. 363. Ja len môžem potvrdiť, že vy takúto odbornú diskusiu ignorujete, aj to z mojej vlastnej skúsenosti, keď sa účelovo novelizovala, novelizoval zákon o Generálnej prokuratúre, kde ste viedli diskusiu s odbornou verejnosťou, ktorá jednoznačne odmietla tieto vaše návrhy, napriek tomu ste si ich politickou silou presadili. To isté sa snažíte aj o zmenu § 363 a ja si myslím, že toto je to, čo rozdeľuje Slovensko, to, čo rozdeľuje spoločnosť a za to ste vy zodpovední.
Hlina, Alojz, poslanec NR SR (2013-02-07):
Ďakujem veľmi pekne. Ono tomu sa hovorí ropa v štátnom rozpočte. A naozaj tu sú skupiny, tu sú ľudia, ktorí ťažili ropu v štátnom rozpočte. Ale však, ako všetci vieme, bol tu štátny rozpočet, prísne vzato, v štátnom rozpočte ropa nie je. Iba títo ľudia ju tam dokázali nájsť a dlhodobo, dlhodobo týmto systémom pracovali. To nie sú ľudia, ktorí vymysleli iPhone, to sú ľudia, ktorí našli systém, ako ťažiť ropu v štátnom rozpočte. Ale chcem ľudí trošku, aby zbystrili pozornosť, problém je, že ropa došla v štátnom rozpočte, už idete do bielkovín. Už není z čoho pomaly, ešte stále, ale už je to fakt na hrane, už idete do bielkovín, už idete do platov, hej, už beriete platy. A keď niekto sa nastavil apetítom tak, ako sa nastavil, a bude mu chýbať, no kde sa pozrie? Pozrie napravo, naľavo, a povie, stredná vrstva, chudoba má ešte peňazí dosť. A koho použije na to, aby zo strednej vrstvy a z chudoby vytiahla peniaze? Žiaľ, musím to povedať, v niektorých zákonoch, ktoré sme tu schválili, ja nie, tento parlament. Ďakujem.
Danko, Andrej, podpredseda NR SR (2024-01-23):
Poslanec Pollák s reakciou na faktické.
Glváč, Martin, podpredseda NR SR (2016-12-08):
Pán poslanec Gröhling.
Droba, Juraj, poslanec NR SR (2014-06-03):
Ďakujem všetkým kolegom za vecné pripomienky, necítil som sa ani pri jednej z nich urazený, takže klobúk dole pred všetkými, ktorí ste ma komentovali a reagovali na mňa, a snažím sa pochopiť vaše videnie sveta, je odlišné trošku od môjho, ale chcem, chcem pár, na pár vecí zareagovať. Po prvé. V živote som nespochybnil rodinu a manželstvo, takže nechcem, aby ste mi kedykoľvek vkladali do úst slová, že popieram rodinu. Nie je to tak. Ja som vyrastal v usporiadanej rodine a teším sa z toho. Mal som to šťastie, bol som svojím spôsobom tým privilegovaný. Mnohí z nás také šťastie nemali. Čo sa týka kolegu Suska, áno, pán kolega, vy máte absolútnu pravdu v tom, že de iure sa dňom prijatia novely ústavy pre tých ľudí nič nezmení. De iure. De facto táto novela ústavy vysiela všetkým týmto skupinám, ktoré som menoval, signál, že ústava na nich nepozerá ako na rovnako hodnotných ľudí, ako tých, ktorí žijú v manželskom zväzku. Je to absolútne nefér voči párom rovnakého pohlavia, je to nefér voči ovdoveným ľuďom, je to nefér voči rozvedeným ľuďom, je to nefér voči slobodným matkám a slobodným otcom. Ak nič podobné nebolo prijaté v žiadnom z členských štátov Európskej únie, sú strany SMER a KDH, tí legislatívni géniovia, ktorí prišli s niečím absolútne novým, čím povedú cestu a ponesú zapálenú pochodeň pre zvyšných 27 členov z Európskej únie? Ja si to nemyslím. Ja ešte raz zdôrazňujem bez akýchkoľvek emócií, je to novela ústavy, ktorá na prvý aj na druhý pohľad môže vyzerať ako absolútne neškodná, nevinná. Naopak, vysiela veľmi, veľmi zlý signál pre viaceré skupiny ľudí a toto ma mrzí, to sú skupiny ľudí, za ktoré som bojoval. Nie je to zďaleka len o registrovaných partnerstvách. Je to aj o tých ostatných. Podľa mňa ste možno úplne naplno zabudli, že aj takíto ľudia existujú, a vami navrhovaná novela ústavy sa ich, bohužiaľ, veľmi nepríjemne dotkne tým, aký signál vyšle.
Šuca, Peter, poslanec NR SR (2013-01-31):
Ďakujem pekne. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre obranu a bezpečnosť. Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, hlasovať.
Glváč, Martin, podpredseda NR SR (2017-06-14):
S reakciou pán poslanec Fecko.
P. Prokopovič, poslanec: (2009-02-10):
A po druhé. No keď už tak vehementne hovoríš o tých garanciách, že takto to bude a takto je to v zákone, načo sa to potom robí? No povedz mi dôvod, načo sa to potom robí, keď všetko zostane tak, ako je, Železničná polícia bude plniť to, čo plnila doteraz, bude sa volať Železničná polícia, no načo sa to potom robí, veď to stráca zmysel. Apelujem ešte raz na pána ministra dopravy. Pán minister, ešte, je to nad rámec zákona, máš možnosť zamietnuť tento pozmeňujúci návrh. Je to nad rámec zákona. Ešte raz podotýkam pre všetkých, je to nad rámec tohto zákona a máš právo v tomto smere urobiť poriadok. Ďakujem.
Laššáková, Jana, podpredsedníčka NR SR (2014-02-07):
V mene ktorých poslaneckých klubov?
Krajčír, Ľuboš, poslanec NR SR (2020-11-03):
Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh v skrátenom legislatívnom konaní.
P. Hrušovský, predseda NR SR: (2005-03-16):
(Hlasovanie.) 137 prítomných, 135 za návrh, 2 sa zdržali. Návrh sme schválili. Prosím ďalší návrh.
Paška, Pavol, predseda NR SR (2013-12-04):
Pán poslanec Hambálek.
T. Cabaj, poslanec: (2009-04-24):
Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky § 72 ods. 1 zákona o rokovacom poriadku, t. j. doručenie 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky   náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm.  c) rokovacieho poriadku na tom, že po rozprave odporučí uvedený  poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 31. marca  2009 č. 1061 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali do 10. júna  2009 a gestorský výbor do 12. júna 2009. Skončil som, pán predsedajúci, prosím, keby ste otvorili rozpravu.
Blanár, Juraj, podpredseda NR SR (2022-09-21):
Ďakujem, pani spravodajkyňa. Otváram všeobecnú rozpravu v prvom čítaní. Konštatujem, že písomne sa prihlásila do rozpravy jedna pani poslankyňa, ktorá je zároveň jedna z navrhovateľov, pani poslankyňa Hatráková. Avšak ešte predtým požiadal o slovo ako prvý navrhovateľ pán poslanec Krajčí, ktorému udeľujem slovo, a po ňom bude vystupovať pani poslankyňa Hatráková. Nech sa páči.
Číž, Miroslav, podpredseda NR SR (2015-02-05):
Ďakujem, pán poslanec. Pán minister, nech sa páči, máte priestor na odpoveď.
Laurenčík, Milan, podpredseda NR SR (2020-05-13):
Pán poslanec Dominik Drdul.
Hrnčiar, Andrej, podpredseda NR SR (2019-04-04):
Otváram všeobecnú rozpravu. Do rozpravy som dostal jednu písomnú prihlášku. Pán poslanec Dostál, nech sa páči.
Blanár, Juraj, podpredseda NR SR (2022-09-22):
Pán poslanec Viskupič s faktickou poznámkou.
M. Číž, podpredseda NR SR: (2008-07-03):
Takže, pokračujeme ďalej. Ďalšiu otázku sme vyžrebovali od pani poslankyne Márie Sabolovej. Opäť ju dala pánovi ministrovi zdravotníctva Richardovi Rašimu. Otázka znie: „Ako postupujú práce na nariadení vlády o verejnej minimálnej sieti v ambulantnej starostlivosti? Aké sú doterajšie pripomienky?“ Pani ministerka, nech sa páči, odpovedajte.
Krajčír, Ľuboš, poslanec NR SR (2021-02-24):
Ďakujem pekne za slovo, pán predsedajúci. Nebol podaný alebo, respektíve v rozprave nebol podaný žiadny pozmeňujúci a doplňujúci návrh. Spoločná správa výborov neobsahuje žiadne pozmeňujúce ani doplňujúce návrhy. Pán predsedajúci, sme v treťom čítaní, otvorte, prosím, rozpravu.
Kresák, Peter, poslanec NR SR (2018-09-11):
Ďakujem pekne. Ja teda chcel by som dať návrh na hlasovanie. Navrhujem, aby sa o tomto vrátenom zákone hlasovalo dnes o 17.00 hodine. Ďakujem.
V. Veteška, podpredseda NR SR: (2004-01-22):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Vladimírovi Horákovi. Pán poslanec, nech sa páči. V. Horák, poslanec: Vážený pán predsedajúci, vážený pán minister, vážené kolegyne, kolegovia, uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Prosím, pán predsedajúci, keby ste otvorili rozpravu.
Zmajkovičová, Renáta, podpredsedníčka NR SR (2012-09-25):
Ďakujem a vyhlasujem všeobecnú rozpravu za skončenú. Ja by som len chcela, kým dám zrejme slovo navrhovateľovi, že bude chcieť zaujať stanovisko k rozprave, predseda poslaneckého klubu pán poslanec Viskupič ma upozornil, že pán poslanec Hlina je v tomto čase, nemôže vystúpiť v rozprave, že je na výbore. Výbory majú rokovať medzi 12. až 14. hodinou a poslanci si musia zvoliť priority, či chcú vystúpiť k predmetnému zákonu, alebo zostať na výbore, a to bola prerušená rozprava, čiže ani nestráca poradie. Teraz dávam slovo navrhovateľovi, pán poslanec, zrejme chcete zaujať stanovisko. Nech sa páči.
Kollár, Boris, predseda NR SR (2023-03-22):
Prosím prezentujme sa a hlasujeme. (Hlasovanie.) Prítomných 135 poslancov, za 107, proti 1, zdržalo sa 26, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pčolinský, Peter, poslanec NR SR (2018-06-18):
Ďakujem pekne. Pán kolega Beblavý, no bolo by fajn, keby ste podložili vaše tvrdenie, že stranu sme si kúpili, ináč od vás očakávam ospravedlnenie. Naša strana totižto bola v zmysle zákona riadne prevzatá, predvolená od pána Marčeka, ktorý bol jej jediným členom, čiže uznáte, že sadnúť si a vypísať nejaké papiere a odniesť ich na ministerstvo vnútra nebolo nič zložité ani nič komplikované, bol jej jediným členom. To znamená, došlo k dohode. Pán Marček chcel kandidovať do parlamentu, stranu sme normálne prevzali v zmysle zákona, žiadne kupovanie. Okrem toho, ja neviem, či si spomínate, alebo ste nezaregistrovali, ale krátko po voľbách nám prišli nejaké také faktúry na pomerne vysokú sumu, kde tento pán nám zamlčal, že strana má státisícové dlhy. To znamená, že tá podľa vás kúpa nás stála mimosúdnou dohodou 300-tisíc euro, ktoré sme museli zaplatiť. Čiže naozaj by bolo fajn, keby ste sa buď ospravedlnili, alebo predložili svoje tvrdenie. Ďakujem.
Laššáková, Jana, podpredsedníčka NR SR (2015-04-22):
S reakciou pán podpredseda. Nech sa páči, máte slovo.
Kočiš, Eduard, poslanec NR SR (2022-12-19):
Veľmi pekne ďakujem za slovo, pán predsedajúci. Ja chcem vidieť tých kachliarov a kominárov, ako v súčinnosti s mestskou políciou alebo štátnou políciou budú po nelegálnych rómskych osadách chodiť a sledovať, čo títo občania spaľujú a akým spôsobom to spaľujú. Keďže bola zriadená táto ekoteroristická zložka, ktorá bola nazvaná enviropolícia, tak ja sa pýtam, prečo táto enviropolícia tento enviroproblém nerieši. Tento problém je známy od januára do decembra a od decembra do januára každý jeden rok, pán minister, čiže ja sa chcem spýtať, prečo enviropolícia nerieši enviroproblém a toto je že brutálny enviroproblém a pozeráte sa naňho všetci cez prsty, viete o ňom, ale neriešite to absolútne. To, čo kolega Suja spomínal vo svojej rozprave s nelegálnou ťažbou vysokokvalitného dreva, ktorá je v Liptovských Revúcach, tak tento istý problém je na Hladovej ulickej doline. To, že predtým všetci ste vykrikovali, ako chcete chrániť prírodu, ako chcete chrániť životné prostredie, ako chcete chrániť lesy, ako ich chcete jednoducho nechať pre budúce generácie, choďte sa tam teraz pozrieť, akým nesystematickým pomerom a akými nesystematickými krokmi sa tam ťaží. Jednoducho tí lesníci, ktorí tam boli už treťou alebo štvrtou generáciou, ktorí poznali naozaj ten les ako vlastnú dlaň od svojich rodičov a starých rodičov, tí boli z nedostatku ťažby dreva v lesospracovanom podniku Ulič prepustení, pretože nebolo by ani na mzdy. Bola stiahnutá ťažba na polovicu a jednoducho teraz tam ťažia takí ľudia, ktorí nevedia rozlíšiť buk od topoľa. Pán minister, toto je vaša výsledná práca.
Danko, Andrej, predseda NR SR (2018-11-29):
Prosím, prezentujme sa a hlasujeme. (Hlasovanie.) Prítomných 144, za 78, proti 65, zdržal sa 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Panie poslankyne, páni poslanci, chcem vás informovať, že vláda Slovenskej republiky doručila Národnej rade návrh vlády na skrátené legislatívne konanie o vládnom návrhu zákona o ochrane majetku v plynárenstve (tlač 1246) a prvé čítanie o tomto vládnom návrhu zákona (tlač 1247). Preto v mene troch poslaneckých klubov SMER – sociálna demokracia, Slovenskej národnej strany, MOST – HÍD podávam návrh na zaradenie týchto nových bodov do programu 38. schôdze. Navrhujem, aby sme návrh vlády prerokovali dnes o 15. hodine a o 17. hodine by sme o ňom hlasovali. Ak Národná rada rozhodne o skrátenom legislatívnom konaní, navrhujem, aby sme bezprostredne po hlasovaní pristúpili k prvému čítaniu. Prosím, prezentujme sa a hlasujeme. (Hlasovanie.) Prítomných 142 poslancov, za 104, proti 10, zdržalo sa 28. Konštatujem, že sme zaradili tieto nové body do programu 38. schôdze a určili sme termín ich prerokovania. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1241. Návrh na jeho pridelenie na prerokovanie výborom je v rozhodnutí č. 1294. Prosím ministra práce, sociálnych vecí a rodiny... (Reakcie z pléna.) Ospravedlňujem sa. Prerušujem teda a ukončujem hlasovanie o tomto bode programu. Po rozpočte budeme pokračovať v tom, čo som uvádzal a súčasne poprosím pána ministra financií, aby sme pokračovali v jeho bode programu. (Reakcie z pléna.) To ozrejmím s pánom ministrom, dobre, aby sme mali jasno. Ešte štyri, štyria páni poslanci, áno. Pani poslankyňa Kiššová.
Kotleba, Marian, poslanec NR SR (2021-05-10):
Vážená pani ministerka, v podstate vy ste vo svojej reakcii, vo svojom vystúpení na snahu poslancov o vaše odvolanie sama pomenovali z môjho pohľadu dva také základné motívy, ktoré, ktoré vytvárajú nedôveru nielen opozičných poslancov a opozičných politikov, ale aj spoločnosti voči vám a vašej osobe. A jeden z, jeden ten dôvod je súdna mapa, kde naozaj široká sudcovská verejnosť alebo sudcovský stav absolútne negatívne vníma túto snahu vašu, absolútne sú tí sudcovia od okresných, krajského po Najvyšší súd pobúrený tým, čo chcete spraviť, lebo to absolútne všetci vnímajú ako snahu prekresliť organizačnú štruktúru tak, aby ste si mohli dosadiť nových ľudí na tie nové vyvolené oblastné súdy. Nedá sa to nejakým spôsobom ospravedlniť, pretože je to naozaj tak. Druhý dôvod, ktorý ste sama pomenovali, je tragická smrť generála Milana Lučanského. Ja ako jeden z členov tej komisie určite sa vo svojom vystúpení v rozprave tejto témy dotknem, pretože ste to boli vy, kto to sem vtiahol dnes na pôdu parlamentu, ale takto v skratke vo faktickej poznámke musím povedať, že v konečnom dôsledku v podobe záverečnej správy nerozhodovali fakty. O podobe záverečnej správy, žiaľ, rozhodovalo to, že tá väčšina, ktorá prehlasovala tie nesúhlasné hlasy, jednoducho rozhodla. Čiže nerozhodovali fakty, ale väčšina. Pán kolega Saloň to tu tak trošku už naznačil, on sa potom toho hlasovania nezúčastnil, ja som hlasoval proti textu záverečnej správy, pretože tam boli otázky, ktoré neboli zodpovedané a ktoré boli v podstate prijaté, odpoveď na nich bola prijatá len väčšinou, ktorá... (Prerušenie vystúpenia časomerom.)
P. Paška, predseda NR SR: (2008-04-04):
(Hlasovanie.) Národná rada nie je uznášaniaschopná, rokovať budeme o 12. 38 hodine. Vyhlasujem hodinovú prestávku. Ďakujem. (Hodinová prestávka.) (Po prestávke.)
Laššáková, Jana, podpredsedníčka NR SR (2015-09-30):
S reakciou, pán poslanec Kuffa, nech sa páči.
Jurinová, Erika, podpredsedníčka NR SR (2012-10-18):
Ďakujem, pán minister. (Hlas v sále.) Pán poslanec, nedá sa reagovať, to bolo záverečné slovo. (Reakcia poslanca.) Hej, bola uzavretá rozprava. Nech sa páči, pán spravodajca, chcete sa vyjadriť? (Reakcia spravodajcu.) Nie, ďakujem. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov . Vládny návrh zákona je uverejnený pod tlačou 191, spoločná správa výborov má tlač 191a. Nech sa páči, pán minister, predstavte nám a odôvodnite návrh.
Hrušovský, Pavol, predseda NR SR (2011-12-14):
Pán poslanec Muňko.
Zmajkovičová, Renáta, podpredsedníčka NR SR (2013-05-14):
Ďakujem, pán spravodajca. Otváram všeobecnú rozpravu. Do rozpravy som dostala jednu písomnú prihlášku. Pán poslanec Jozef Viskupič, nech sa páči, máte slovo.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o návrhu. (Hlasovanie.) Prítomných 139, za 49, proti 13, zdržalo sa 77 poslancov. Návrh nebol schválený. Teraz prosím pána poslanca Dostála, aby uviedol hlasovanie v prvom čítaní o návrhu poslancov Jurzycu, Zemanovej a Rajtára na vydanie zákona, ktorým sa dopĺňa správny poriadok (tlač 539). [Hlasovanie o návrhu poslancov Národnej rady Slovenskej republiky Eugena Jurzycu, Anny Zemanovej a Jozefa Rajtára na vydanie zákona, ktorým sa dopĺňa zákon č. 71/1967 Zb. o správnom konaní (správny poriadok) v znení neskorších predpisov a ktorým sa menia a dopĺňajú niektoré zákony , tlač 539.]
Blanár, Juraj, podpredseda NR SR (2022-10-19):
Pán poslanec Dostál, môžete reagovať na faktické poznámky.
Kollár, Boris, predseda NR SR (2022-05-10):
Pán poslanec, pri všetkej úcte, toto nesúvisí s postupom Národnej rady, s rokovaním, čiže o tomto hlasovať nedám, aj keď mi to dávate týmto spôsobom (poslanec Taraba priniesol predsedajúcemu svoj procedurálny návrh vytlačený na papieri), nedám o tom hlasovať, ďakujem pekne, lebo to je príhovor prezidenta a nemá nič spoločné s rokovaním našej Národnej rady. Ďalej vystúpi pán poslanec Šipoš, nech sa páči.
Šefčík, Marek, poslanec NR SR (2021-05-03):
Vy ste asi nepočúvali pána Blcháča od začiatku, on... (Prerušenie vystúpenia predsedajúcim.)
Bugár, Béla, podpredseda NR SR (2011-11-30):
A teraz otváram možnosť sa prihlásiť ústne do rozpravy. Konštatujem, že traja, končím možnosť sa prihlásiť ústne do rozpravy. Pán poslanec Chren.
Pčolinský, Peter, podpredseda NR SR (2023-02-02):
Ďakujem. Tak snáď žiaden poslanec neotehotnie. Jedna faktická poznámka pán poslanec Vetrák.
Číž, Miroslav, podpredseda NR SR (2015-05-19):
Pán poslanec Hraško.
Vašečka, Richard, poslanec NR SR (2015-05-20):
Ďakujem veľmi pekne za slovo. Pán poslanec Kollár, samozrejme, odborne vynikajúce vystúpenie, akurát by som troška dovolil tak decentne upozorniť, možno ako učiteľ, že ak sa nejakí poslucháči už začínajú mierne baviť, asi je to naozaj už veľmi silný znak, že dĺžka bola prekročená a nepredpokladám, že v parlamente sme od toho, aby sme napomínali kolegov, dokonca ešte takto menovite, pričom si nemyslím, že mali nejaké zásadné rušivé poznámky. Na to je tu vedúci, teda ten, čo vedie schôdzu, takže by som sa chcel zastať svojich kolegov, že niekedy proste aj pri všetkej úcte a chceme tu byť, sme tu, lebo tu chceme byť, už je ťažké sa na tie veci sústrediť. Ja verím, že aj pri kratšom vystúpení by sa ľudia poučili, aj by médiá zobrali z toho vystúpenia zhruba toľko isto, ako zoberú pri takomto dlhom. Takže, samozrejme, máte na to právo, odbornosť nie je spochybniteľná. Možno taká pedagogická rada, že menej je niekedy viac. Ďakujem.
Hrušovský, Pavol, podpredseda NR SR (2011-02-01):
Hlasujeme, páni poslanci, o návrhu, ktorý predložila pani poslankyňa a spoločná spravodajkyňa. Hlasujeme. (Hlasovanie.) 148 prítomných, 147 za návrh, 1 nehlasoval. Uvedené pripomienky pána prezidenta sme schválili. Týmto hlasovaním sme hlasovali o všetkých pripomienkach, ktoré pán prezident uviedol ako dôvod na vrátenie zákona, preto pristúpime k rokovaniu o zákone v treťom čítaní . Otváram rozpravu a pýtam sa pánov poslancov, či sa chce niekto prihlásiť do rozpravy. Konštatujem, že nie, preto vyhlasujem rozpravu za skončenú. A pristúpime k hlasovaniu o vrátenom zákone ako o celku so schválenými, resp. odmietnutými pripomienkami, tak ako sme o nich hlasovali v druhom čítaní. Panie poslankyne, páni poslanci, prezentujme sa a hlasujme. (Hlasovanie.) 148 prítomných, 80 za návrh, 68 proti. Konštatujem, že Národná rada po opätovnom prerokovaní schválila návrh zákona, ktorým sa mení a dopĺňa zákon o sudcoch a prísediacich. Ďakujem pani poslankyni Dubovcovej. Teraz poprosím pani poslankyňu Obrimčákovú, aby z poverenia výboru pre vzdelávanie, vedu, mládež a šport predložila Národnej rade návrhy hlasovaní k prerokovávanému návrhu zákona zo 14. decembra o výchove a vzdelávaní, ktorý pán prezident vrátil na opätovné prerokovanie Národnej rade Slovenskej republiky, ktorý prerokovávame ako tlač 203. Pani poslankyňa, prosím o návrhy hlasovaní. [Hlasovanie o zákone zo 14. decembra 2010, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 203.]
Jurinová, Erika, podpredsedníčka NR SR (2015-05-15):
Ďakujem, pán navrhovateľ. Na vaše vystúpenie sú štyri faktické poznámky. Uzatváram možnosť prihlásiť sa. Dávam slovo pánovi poslancovi Drobovi.
V. Veteška, podpredseda NR SR: (2006-01-31):
(Hlasovanie.) Prítomných 139, za 107, proti 10, zdržalo sa 20, nehlasovali 2. Konštatujem, že Národná rada sa uzniesla na prerokovaní tohto návrhu zákona v druhom čítaní. Pán poslanec, prosím, ďalší návrh. R. Hamerlik, poslanec: Ďakujem, pán predsedajúci. Prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom, ktorými sú Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre životné prostredie a ochranu prírody, ďalej, aby za gestorsky výbor určila hlasovaním Výbor Národnej rady Slovenskej republiky pre pôdohospodárstvo s tým, že vládny návrh zákona prerokujú určené výbory v termíne do 30 dní a gestorsky výbor do 31 dní od jeho prerokovania na schôdzi Národnej rady Slovenskej republiky.
Paška, Pavol, predseda NR SR (2014-11-08):
Pán poslanec, registroval som to. Nemusíte mi ho odovzdať, mám ho. Pán poslanec Frešo.
Antal, Peter, poslanec NR SR (2019-09-11):
Vážený pán predsedajúci, síce mám reagovať na predrečníka, ale rád by som na kolegyňu reagoval. Ale absolútne sa stotožňujem s tým, že je skutočne čas niečo robiť s medveďom. Na mňa sa tiež obracajú ako na predsedu výboru starostovia, primátori, lebo žijem aj ja v prostredí, kde je skutočne medveď absolútne všade okolo, okolo nás. V Kremnických vrchoch, mal som ho 200 metrov za domom, kedy ľudia odmietli už chodiť do hory, lebo zistili, že, že tam chodí pravidelne medveď, čo, čo nikdy predtým nebolo. Čiže viete, nie je to háveď, tak ako, áno, ako kolegyňa povedala, ani ja to nepovažujem, je to prirodzený tvor, ktorý patrí do našich lesov, avšak v nejakom počte. Ale treba zároveň povedať aj b, nie je to ani ten macík plyšový, s ktorým sme sa hrávali my a s ktorým, ktoré kupujeme našim deťom, aby sa hrali, že to je to milučké zvieratko na hranie. Neni on na hranie. To treba a toto je ten problém, že keď sa hovorí o medveďoch, tak každý si predstaví, alebo, alebo, alebo sa taká emócia navodí, však to je ten macík, ktorého, ktorého máme doma, musíme ho chrániť viac ako všetko možné. Len tu skutočne nejde o kontajnery a o tieto veci. Tu je to, že sa jednoducho vytláčajú. Neni možné, aby fotopasce a rôzne zábery ukazovali, ako na jednej malej lúke je šesť medveďov. To, to proste neexistuje, tak ako, ako povedal a mal celkom dobrú analýzu pán poslanec Senko. Ja som strašne zvedavý po tom sčítaní, ktoré teraz nasleduje, genetické sčítanie, ktoré majú robiť, tuším štátna ochrana prírody alebo MŽP, že aký rozdiel je medzi 1200, neviem koľko, ktoré vyšlo v 2015. roku a v 2019. roku. A to je ten, to bude ten zásadný podľa mňa postoj alebo... (Prerušenie vystúpenia časomerom.)
Figeľ, Ján, podpredseda NR SR (2014-10-30):
Ďalším rečníkom v rozprave je Daniel Lipšic. Nech sa páči.
Danko, Andrej, podpredseda NR SR (2024-09-17):
Dve faktické. Pán poslanec Štefunko.
Viskupič, Marián, poslanec NR SR (2020-10-20):
Ďakujem pekne za slovo, pán predsedajúci. No ja by som začal tým, že v rozpočte pre tento rok, v rozpočte 2020 bolo na 13. dôchodky rozpočtovaných 0, slovom nula euro, a to hlavne z toho dôvodu, že 13. dôchodok neexistoval po ix rokoch vlády teda strany SMER. Potom pán, pán kolega Richter hovorí, že bude im zobrané, bude dôchodcom zobrané. Ja si myslím, že bolo by dobré hovoriť, že nebolo im dané. Počas vašej vlády im nikdy nebol daný 13. dôchodok. Mali ste na to fakt veľa rokov. A keď spomína, že aké je tragikomické, čo robí táto vláda, tak si myslím, že ak bolo niečo tragikomické, tak to bolo prijímanie 13. dôchodku týždeň pred voľbami. Týždeň, keď strana SMER v panike z výsledkov, alebo teda z predvolebných prieskumov riešila, že čo treba nejak urobiť, aby z toho nebola úplná blamáž, a teda vtedy bol 13. dôchodok schvaľovaný. Tak toľko asi k tej realite, no. Ďakujem.
Blaha, Ľuboš, podpredseda NR SR (2023-12-19):
Pán poslanec Marek Krajčí.
Kollár, Jozef, poslanec NR SR (2010-08-06):
Ďakujem pekne za slovo. Ja pána poslanca Mamojku poznám takmer dvadsať rokov, spoznali sme sa pri tenise, keď trénoval moju dcéru a veľmi si vás vážim ako človeka. (Hlasy z pléna.) Prosím? Áno, veľmi dobrá. A aj vďaka tenisu skončila univerzitu vo Washingtone D. C., kde získala štipendium a si to štúdium financovala úplne sama. A dúfam, že moju poznámku nezoberiete, pán Mamojka, osobne, ale nemôžem súhlasiť s vami, že pri hľadaní odpovedí na otázku, či má Slovensko veľa alebo málo vysokých škôl, že na to neexistuje odpoveď, že kto to kedy zmeral a podobné veci. Chcem povedať, že na to existujú úplne exaktné metódy merania, treba si prečítať raz kvartálne americký časopis US News, zverejňuje rebríček viac ako dvetisíc amerických vysokých škôl a univerzít. Podotýkam, je to šestnásť kvalitatívnych kritérií, možno pri káve si ich môžme prebehnúť všetky, a tak isto na Slovensku akademická ratingová agentúra zverejňuje rebríčky, kvalitatívne rebríčky slovenských vysokých škôl. A ja zoberiem len jedno z mnohých kritérií, keďže tých kritérií hodnotenia je veľa a každé má nejakú inú váhu. Hovorím znova o kvalitatívnych kritériách, tak jedno z nich napríklad hovorí, koľko profesorov alebo pedagógov s PhD. titulom pripadá na x-žiakov, no a boli by sme prekvapení, aká je situácia u nás, aká je vo svete. Nehovoriac o tom, že ďalším z kritérií je napríklad citačný index v karentovaných časopisoch. My, bohužiaľ, máme na Slovensku vysoké školy, kde ten citačný index alebo človeka, ktorého by citovali medzinárodné karentované časopisy, hovorím o pedagogickom zbore, je štatisticky nevyčísliteľný. Takže nie je pravda, že kvalitu vysokých škôl nevieme hodnotiť. To, že to nevieme my, to neznamená, že to nevie svet. Takže čo nie je nové pre nás, nemusí byť nové pre vedu. Ďakujem.
Pčolinský, Peter, podpredseda NR SR (2023-03-16):
Pán poslanec určite má doplňujúcu otázku. Nech sa páči.
Hlina, Alojz, poslanec NR SR (2015-02-04):
Neprerušujte ma, pán Číž, dokončím, končím, končím, prosím vás... (Prerušenie vystúpenia predsedajúcim.)
P. Paška, predseda NR SR: (2008-04-08):
(Hlasovanie. Predsedajúci neoznámil výsledok hlasovania. Výsledok hlasovania: 65 prítomných.) Nie sme uznášaniaschopní. Prerušujem rokovanie. Budeme pokračovať o 11.41 hodine rozpravou o bode, ktorým je návrh tlačového zákona. (Hlas z pléna.) Pán poslanec Mikloško, procedurálny návrh.
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 118 poslancov, za 34, proti 41, zdržali sa 43 poslanci, hlasovali všetci prítomní. Konštatujem, že Národná rada tento návrh neschválila. Kolegyne, kolegovia, toto bolo posledné hlasovanie a posledný bod tejto schôdze, takže ďakujem vám za účasť a vyhlasujem (reakcia z pléna), tak ešte nevyhlasujem. Pán poslanec Bubnár s procedurálnym návrhom.
Pellegrini, Peter, predseda NR SR (2023-11-15):
Pán poslanec Ľupták.
Jurinová, Erika, podpredsedníčka NR SR (2015-02-06):
Na vaše vystúpenie chce reagovať jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Kvasnička.
Mezenská, Helena, poslankyňa NR SR (2012-11-07):
Zareagujem. Už to, čo som naznačila v rozprave, naozaj nepovažujem za náležité, ak sa spájajú v zákone, vo vládnom návrhu zákona, ktorý viem pochopiť, že je v režime naplnenia transpozičného deficitu, ak sa k takýmto zákonom pripájajú iné zákony, na ktoré nemáme dostatočný čas, aby sme ich dokázali prerokovať. A nemyslím si, že to, že v určitom časovom obmedzenom priestore alebo v časovej tiesni prerokovávame takéto vážne zákony bez nejakých podrobnejších vysvetlení, je nedostatkom môjho intelektu. Takže asi takto by som odpovedala aj na vašu poznámku, pán poslanec Bagačka. Ďakujem.
Šudík, Tomáš, poslanec NR SR (2021-09-21):
Ďakujem za slovo. Iba v krátkosti zareagujem. Veď práve aj tí Rusíni, ktorí navštevujú hlavne v Medzilaborciach či v iných mestách, kde sú práve tie aj rusínske školy, teda s vyučovacím jazykom národnostnej menšiny rusínskej, tí rodičia sami hovorili, že chcú, aby sa deti učili aj ten slovenský jazyk a všetky predmety sa zvyčajne učili v tom slovenskom jazyku, ale si chcejú po boku ponechať aj ten rusínsky jazyk, aby ho mohli zachovať aj pre ďalšie generácie, pretože iná cesta, ako zachovať tento krásny jazyk, už asi neexistuje. Takže v tomto sčasti s vami súhlasím a myslím, že ten pozmeňovák bude celkom dobrý a vyškrtáme nejaké muchy, ktoré tam, bohužiaľ, vznikli pri tvorbe zákona. Ďakujem.
Grendel, Gábor, podpredseda NR SR (2023-05-09):
Áno. Poprosím, kolegyne a kolegovia.
Pročko, Jozef, poslanec NR SR (2020-09-18):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor pre kultúru a médiá Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbor predmetný návrh zákona prerokoval do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, prosím, otvorte rozpravu.
Jurinová, Erika, podpredsedníčka NR SR (2015-10-01):
Iba veľmi kratučko zareagujem na podávanú novelu. S podobným alebo s problémom, ktorý rieši táto novela, som sa prvýkrát stretla v podstate v petícii, ktorú podáva, teraz si už nepamätám presne, či združenie, no proste ľudia, ktorí sa mordujú a trápia so svojimi blízkymi, o ktorých sa naozaj dobre, kvalitne starajú. Je to veľká záťaž pre ľudí, pre zdravých ľudí starať sa o ľudí s nejakým hendikepom. Preto sa mi naozaj zdá čudné, že sú vytvorené iné podmienky pre nadácie a iné podmienky pre ľudí, ktorí sa ešte okrem tej starostlivosti musia aktivizovať zháňaním financií častokrát na veci, ktoré dokážu reálne pomôcť v zdravotnom stave. Mám na mysli teraz, lebo o to najčastejšie ľudia žiadajú, príspevky na rehabilitáciu. Vieme, že rehabilitácie nie sú lacnou záležitosťou a často sú poskytované najmä súkromnými centrami bez nároku na úhradu poisťovňou. Takže aj toto je jeden z dôvodov, prečo veľmi kvitujem takýto návrh novely, ak bude, bola by som veľmi rada, ak by sa plénum rozhodlo ju posunúť do ďalšieho čítania, prijať. Ďakujem.
Laššáková, Jana, podpredsedníčka NR SR (2013-09-18):
Poprosím, páni poslanci, poprosím vás o pokoj v rokovacej sále. A, pán poslanec, naozaj ste si mohli odpustiť takúto poznámku.
Burian, Jozef, poslanec NR SR (2017-10-19):
Dajte, prosím, hlasovať o bodoch 2 a 4 z prvého pozmeňujúceho návrhu pani poslankyni Ďuriš Nicholsonovej.
Matovič, Igor, poslanec NR SR (2011-03-24):
Chcel by som nadviazať v duchu, ako včera vy, pán predseda, ste tu viedli diskusiu, podľa mňa mimo pravidiel uvedených v rokovacom poriadku, s pánom poslancom Čížom. Tá diskusia trvala asi päť minút a nikde v rokovacom poriadku nie je podchytené, že takáto diskusia so zapnutými mikrofónmi v tejto sále môže zaznieť. Preto v tejto súvislosti, ja som vás včera na to neupozornil a toleroval som to, v tejto súvislosti ma mrzí váš dnešný postoj ku mne, kedy ste po vyslovení polovičky vety mňa odsúdili a automaticky ste povedali, že nereagujem na predrečníka. Reagoval som na predrečníčku pani poslankyňu Rosovú a máte možnosť si to pozrieť v prepise. Ďakujem za pochopenie a do budúcna ten procedurálny návrh je taký, že chcel by som vedieť, kto tu má dodržiavať rokovací poriadok, či iba poslanci alebo aj pán predseda.
Kollár, Boris, predseda NR SR (2022-06-15):
Ďakujem. A teraz ja mám jeden návrh. Na návrh troch klubov OĽANO, SaS a SME RODINA podávam návrh na vypustenie tlače 1042 z programu 66. schôdze. (Reakcie z pléna.) Áno, to je, vypúšťa sa hlasovanie. To je hlasovanie 1042. (Ruch v sále.) Je to návrh zákona, ktorý dal pán poslanec Čepček.
Grendel, Gábor, podpredseda NR SR (2021-12-14):
(Zaznievanie gongu.) Kolegyne, kolegovia, práve som bol informovaný od pána predsedu Národnej rady, že ešte o ďalších 15 minút sa posúva hlasovanie. (Reakcie z pléna.) Takže ďakujeme za trpezlivosť. (Pokračovanie prestávky.)
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 75, zdržal sa 1, nehlasovali 2. Návrh zákona sme postúpili do druhého čítania. Nech sa páči.
Mihál, Jozef, poslanec NR SR (2013-01-29):
Pani kolegyňa Vaľová, ja vám kašlem na vaše prieskumy a je mi jedno, či SaS má 6 % a vy máte 40 percent. Pre mňa je dôležité, že napr. v tej Banskej Bystrici mi dnes šesťdesiat ľudí, napr. aj ľudia z fabriky pána Sotáka, hovorili to, čo som už povedal za týmto pultom. Nikoho nezamestnávajú, práve naopak, prepúšťajú ľudí, prepúšťajú aj dohodárov, ľudia prichádzajú o prácu, ľudia sa dostávajú do biedy. A to všetko je výsledok vašej zlej politiky.
Kollár, Boris, predseda NR SR (2022-02-25):
S ďalšou faktickou vystúpi pán poslanec Miroslav Kollár.